CK ลุ้นคว้างานเพิ่มหวังดัน Backlog จากเดิมประมาณ 50,000 ล้านบาท
CK ลุ้นคว้างานเพิ่มหวังดัน Backlog จากเดิมประมาณ 50,000 ล้านบาท
2 พ.ค. 2562

บล.ไอร่า ระบุในบทวิเคราะห์วันนี้(2พ.ค.) ว่า ระบุในบทวิเคราะห์วันนี้(2พ.ค.) ว่า บริษัท ช.การช่าง จำกัด (มหาชน) หรือ CK ภาพรวมผลประกอบการปี’61 กำไรสุทธิยังเติบโต 38% แม้รายได้งานก่อสร้างชะลอตัว 18% อยู่ที่ 29,292 ล้านบาท โดยได้รับการชดเชยจากกำไรขายเงินลงทุน จำนวน 260 ล้านบาท และกำไรจากส่วนแบ่งจากเงินลงทุนที่สูงถึง 1,657 ล้านบาท หลัง BEM เปลี่ยนแปลงวิธีการรับรู้เงินลงทุนใน CKP จากเงินลงทุนเป็นหลักทรัพย์เผื่อขาย เมื่อ 3Q/61
แม้ Backlog ล่าสุด ประมาณ 50,000 ล้านบาท เป็นระดับต่ำสุดนับจากปี’55 แต่ภายใต้โครงการต่างๆ ของภาครัฐ ที่อยู่ระหว่างรอผลประมูล และมีแผนเปิดประมูลนับจาก 2Q/62 เป็นต้นไป ทำให้คาด CK มีโอกาสรับงานใหม่เข้ามาชดเชย Backlog เดิมที่ทยอยลดลงตามความคืบหน้างานก่อสร้าง อย่างไรก็ตาม Backlog ที่มีอยู่คาดยังเพียงพอต่อการเติบโตของรายได้ในปี’62 คาดอยู่ที่ 31,448 ล้านบาท +7%
ยังคงคำแนะนำ “ซื้อ” ราคาเป้าหมายปี’62 ที่ 32.50 บาท อิง PBV 2.0X (ใกล้เคียงค่าเฉลี่ย 3 ปี) คาด
ในระยะสั้นยังมีความน่าสนใจจากโครงการก่อสร้าง High Speed Train เชื่อม 3 สนามบิน ที่จะช่วยเพิ่ม Backlog ให้กับ CK พร้อมคาดอยู่ในช่วงที่ CK เก็บเกี่ยวผลประโยชน์จากบริษัทร่วมทุนหลังปรับโครงสร้างหลายปีที่ผ่านมา ทั้งในรูปเงินปันผลและกำไรจากการขายเงินลงทุน ซึ่งช่วยลดความผันผวนจากธุรกิจรับเหมาก่อสร้าง